Аахыҵ Уаԥстәыла анхарҭатә ҭыԥ Чорчана аҩадахьы Қырҭтәыла амчрақәа Аҩнуҵҟатәи аусқәа рминистрра иатәу даҽа аушьҭырҭа-гәаҭаратә ҭыԥк еиҿыркааит. Уаҟа хәҩык иреиҵамкәа аполициа аусзуҩцәа гылоуп. Аҳәаа иахьаԥну аинфраструктура аҿиаразы х-километрак рҟынӡа амҩа акаҭран ықәырҵоит Бролосани (Қырҭҭәыла иҟоу ақыҭа - аред.) Чорчанеи рыбжьара, иаҭахны ианыҟала аамҭазы уи араион ахь амчқәеи ахархәагақәеи рынашьҭразы ҳәа аҳәамҭа ҟарҵеит Қарҭ.
"Қарҭ апровокациатә политика иахьа акәӡам ианалага. Аҵыхәтәантәи ашықәсқәа рзы Қырҭҭәылеи Уаԥстәылеи рҳәааҟны ақырҭцәа апровокациақәа рацәаны имҩаԥыргоит. Нанҳәа, 2008 шықәсазы агеополитика аҽаԥсахыижьҭеи Қырҭтәыла ус еиԥш ахы мҩаԥнагоит Аԥсни Аахыҵ Уаԥстәылеи рганахьала, избанзар амчхара убасҟак илаҟәны иҟоуп Аԥсни Урыстәылеи, Аахыҵ Уаԥстәылеи Урыстәылеи ашәарҭадара аганахьала ирыбжьарҵаз аиқәшаҳаҭрақәа ирыхҟьаны. Абас аҵәалаҵара ҟамҵакәа аполитика уаҳа аԥсахра шамаиуа еилыркаауеит. Адунеи аҟны иддырбар рҭахуп ауадаҩрақәа рацәаны иҟоушәа Аԥсни Аахыҵ Уаԥстәылеи рганахьала, азҵаара иӷәӷәаны иахәаԥшырц", - иҳәеит Ҳагба.
Убри аан аполитолог агәарагара ааирԥшит 2008 шықәса нанҳәазы аҭыԥ змаз ахҭысқәа рҩызцәа ҩаԥхьа рымҩаԥысра Урыстәыла иалнаршом ҳәа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Иара убас шәаԥхьар ҟалоит:
"Тҟәарчал иаҵанакуа абылраҽацәыхьчаратә маҵзура еиқәшәоуп 32-ҩык аусзуҩцәа рыла, амцарцәагатә машьынақәа ракәзар, ҩба ҳамоуп. Амашьынакәа еиқәшәоуп, дара еснагь аҭыҵра иазыхианы игылоуп. Ашьыжь аусура иааиз амацарцәаҩцәа амашьынақәа гәарҭоит. Мышкы аус руеит быжьҩык, урҭ рахьынтә иҟоуп амцарцәаҩцәа, аҟарул аиҳабы, амашьынарныҟәцаҩ, аҭел иаҿатәоу. Амцарцәарақәа рыдагьы иҟоуп аҭагылазаашьақәа аҭыҵра анҳақәшәо ақалақь аҭахрақәа рзы. Иара уи адагьы ауааԥсыра рырахә-рышәахә џьара машәырк ахьзаргьы ианаҳзасуа ыҟоуп. Егьырҭ араионқәа рҿы џьа машәырк ҟалазаргьы, Тҟәарчалтәи амцарцәаратә ҟәша ацхырааразы иҭыҵуеит. Ус, Гал аӡхыҵра аныҟаз ауааԥысра ацхыраара рыҭаразы ааԥхьара ҳаман", - ҳәа еиҭеиҳәеит Аршба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
Шәазыӡырҩла арубрика "Жәлар рдоуҳа" арадио Sputnik аефир аҟны.
Абри анҵамҭа атексттә версиа шәаԥхьар ҟалоит абра:
Ҳазҭоу ашықәс жьҭаарамзазы иазгәаҭоуп Аԥсны аҩныҵҟа хәыда-ԥсада ансамбль "Кавказ" агастрольқәа рымҩаԥгара.
Аконцерт иазку ажәабжь шәаԥхьар ҟалоит абра:
Нанҳәа 4 рзы Аԥснытәи аҳәынҭқарратә филармониаҟны имҩаԥысит акарантиншьҭахьтәи аамҭазы ансамбль "Кавказ" раԥхьатәи аконцерт.
Адаул асыҩцәа ахәаԥшцәа дыршанхон, рнапы аусушьа, рыццакыратә елементқәа убла хыркуан.
Ансамбль асахьаркыратә напхгаҩы Арвелод Ҭарба ишиҳәаз ала, апрограмма иалаз акәашарақәа аҿыцрақәа рылагалан.
Аконцерт рбарц иаҭааит ахәаԥшцәа рацәаҩны, аԥсшьаҩцәагьы уахь иналаҵаны.
Акәашацәа рҟазара уаршанхо иҟан.
Аԥсуа жәлар рыкәашарақәа егьырҭ ажәларқәа излареиԥшым рхатәы ҟазшьа, рхатәы ритм, рхатәы еиҿкаашьа рымоуп.
Иқәԥраауа асцена иқәлаз акәашацәа улаԥш рхьымӡо игьежьуан, ишьацәхартәуан.
Аконцерт арыцхә машәыршақә иалхымызт: абри аҽны 26 шықәса раԥхьа имҩаԥысит "Кавказ" раԥхьаӡатәи арепетициа.
Аконцерт аҟны аныҳәатә гәалаҟазаара аԥҵан.
Ахәаԥшцәа рнапеинҟьабжьқәа еихсыӷьуамызт.
"Изларылшои абас ахәмарра, уамашәа избоит!" - лҳәеит аҳәаанырцәынтә ҳтәыла иаҭааз ируаӡәку аконцерт ахәаԥшҩы.
Жәлар рыкәашаратә ансамбль "Кавказ" Кандид Ҭарба ихьӡ ахырҵеит 2017 шықәсазы.
Аҵыхәтәантәи акәашара ашьҭахь ахәаԥшцәа рахь дцәырҵит ансамбль асахьаркыратә напхгаҩы, уи адиректор, "Ахьӡ-Аԥша" аорден 3-тәи аҩаӡара занашьоу, Аԥсны жәлар рартист Арвелод Ҭарба.